turjo4nis/wikipedia-bn-dump-20250701 huggingface dataset:
সারণগড় রাজ্য

সারণগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটির শাসক ছিলেন রাজগোণ্ড বংশীয়। কাছিম ছিলো এই রাজ্যের রাজপ্রতীক৷

বর্তমান ছত্তিশগড় রাজ্যের রায়গড় জেলায় অবস্থিত সারণগড় শহরটি ছিলো এই রাজ্যের রাজধানী ও প্রশাসনিক দপ্তর৷ রাজধানী ব্যতীত রাজ্যটির কোনো শহর ছিলো না৷ ১৩৯৯ বর্গকিলোমিটার জুড়ে বিস্তৃত রাজ্যটির ১৯০১ খ্রিস্টাব্দের জনসংখ্যা ছিলো ৭৯,৯০০ জন৷

ইতিহাস
জনশ্রুতি অনুসারে খ্রিস্টীয় প্রথম শতাব্দীতে বর্তমান মহারাষ্ট্রের ভাণ্ডারা অঞ্চল থেকে গোণ্ড সম্প্রদায়ভুক্ত এক ব্যক্তি এখানে আসেন এবং রাজ্যপত্তন ঘটান৷ এটি প্রাথমিকভাবে রতনপুর সাম্রাজ্যর অন্তর্গত হলে পরবর্তীকালে এটি সম্বলপুর রাজ্যের আঠারোটি সামন্ত রাজ্যের একটি ছিলো৷ ঐতিহাসিক তথ্য অনুসারে সারণগড় রাজ্যের রাজারা প্রায় সময় সম্বলপুরের রাজাদের থেকে বিভিন্নভাবে সুবিধাপ্রাপ্ত হতেন। এর বিপরীতে তারা সম্বলপুরের রাজাদের যেকোনো সামরিক অভিযানে সৈন্যবল বৃদ্ধি করে সাহায্য করতেন। 

১৮১৮ খ্রিস্টাব্দে সারণগড় ব্রিটিশ করদ রাজ্যে পরিণত হয়৷ ১৮৭৮ থেকে ১৮৮৯ খ্রিস্টাব্দের মধ্যে সরাসরি ব্রিটিশ ভারতের প্রশাসনিক অংশে পরিণত হয়৷ এই সময়ে তারা অর্থনৈতিক বিশৃঙ্খলা ও রাজা ভবানীপ্রতাপ সিংহের বাল্যকালের সুযোগ নিয়ে তারা সাময়িক এই রাজ্য একপ্রকার দখল করেন৷ ছত্তিশগড় বিভাগের অন্তর্গত একটি ক্ষুদ্র দেশীয় রাজ্য এটি৷

১৯৪৮ খ্রিস্টাব্দের ১লা জানুয়ারি তারিখে এটি ভারতীয় অধিরাজ্যে যোগদান করে৷

শাসকবর্গ
সারণগড় দেশীয় রাজ্যে শাসকগণ রাজা উপাধিতে ভূষিত হতেন৷

রাজা
.... – ....                উদিভন (উদয়ভানু) সিংহ
.... – ....                বীরভন (বীরভানু) সিংহ
.... – ১৭৩৬                উধোসাই সিংহ
 ১৭৩৬ – ১৭৭৭                কল্যাণ সাই 
 ১৭৭৭ – ১৮০৮                বিশ্বনাথ সাই
 ১৮০৮ – ১৮১৫                সুভদ্র সাই
 ১৮২৭ – ৫ জানুয়ারি ১৮২৮         ভিখন সাই
 ৫ জানুয়ারি ১৮২৮ – ১৮২৮         টিকন সাই
 ১৮২৮ – মে ১৮২৯            গজরাজ সিংহ
 মে ১৮২৯ – ১৮৭২            সংগ্রাম সিংহ
 ১৮৭২ – সেপ্টেম্বর ১৮৮৯            ভবানীপ্রতাপ সিংহ
 সেপ্টেম্বর ১৮৮৯ – ৫ আগস্ট ১৮৯০     লাল রঘুবীর সিংহ
 ৫ আগস্ট ১৮৯০ – ১১ জানুয়ারি ১৯৪৬  বাহাদুর জওয়াহীর সিংহ
 ১১ জানুয়ারি ১৯৪৬ – ১৫ আগস্ট ১৯৪৭  নরেশচন্দ্র সিংহ

তথ্যসূত্র

ছত্তিশগড়ের ইতিহাস
ছত্তিসগড়ের দেশীয় রাজ্য
ভারতের দেশীয় রাজ্য
রায়গঢ় জেলা
মাইকেল ওয়েন্স

মাইকেল ব্যারি ওয়েন্স (; জন্ম: ১১ নভেম্বর, ১৯৬৯) ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শী ছিলেন মাইকেল ওয়েন্স। এছাড়াও, ডানহাতে নিচেরসারিতে ব্যাটিং করতেন তিনি।

খেলোয়াড়ী জীবন 
১৯৯১-৯২ মৌসুম থেকে ১৯৯৫-৯৬ মৌসুম পর্যন্ত মাইকেল ওয়েন্সের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে আটটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন মাইকেল ওয়েন্স। ২৭ নভেম্বর, ১৯৯২ তারিখে মোরাতুয়ায় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৩০ জুন, ১৯৯৪ তারিখে ম্যানচেস্টারে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। এছাড়াও, ১৩ ডিসেম্বর, ১৯৯২ তারিখে কলম্বোয় স্বাগতিক শ্রীলঙ্কা দলের বিপক্ষে একমাত্র একদিনের আন্তর্জাতিকে অভিষেক ঘটে তার।

ব্যক্তিগত জীবনে বিবাহিত তিনি। স্তানা ওয়েন্স নাম্নী এক রমণীর পাণিগ্রহণ করেন। এ দম্পতির সামান্থা, ব্রুক ও টমাস ওয়েন্স নামীয় তিন সন্তান রয়েছে।

তথ্যসূত্র

আরও দেখুন 
 টনি ব্লেইন
 ব্যারি সিনক্লেয়ার
 নিউজিল্যান্ডীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৬৯-এ জন্ম
জীবিত ব্যক্তি
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
ব্লেয়ার পোকক

ব্লেয়ার অ্যান্ড্রু পোকক (; জন্ম: ১৮ জুন, ১৯৭১) অকল্যান্ডের পাপাকুরা এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে স্লো বোলিংয়ে পারদর্শী ছিলেন ব্লেয়ার পোকক।

খেলোয়াড়ী জীবন 
১৯৯০-৯১ মৌসুম থেকে ২০০০-০১ মৌসুম পর্যন্ত ব্লেয়ার পোককের প্রথম-শ্রেণীর খেলোয়াড়ী জীবন চলমান ছিল। অকল্যান্ড দলের অধিনায়কের দায়িত্বে থেকে জাতীয় দলের কোচ ডেভিড ট্রিস্টের দৃষ্টি আকর্ষণে সক্ষম হন।

সমগ্র খেলোয়াড়ী জীবনে পনেরোটি টেস্টে অংশগ্রহণ করেছেন ব্লেয়ার পোকক। ১২ নভেম্বর, ১৯৯৩ তারিখে পার্থে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২০ নভেম্বর, ১৯৯৭ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৯০-এর দশকের দূর্বলতর নিউজিল্যান্ড দলের অনেক উদ্বোধনী ব্যাটসম্যানের অন্যতম ছিলেন। তবে, টেস্ট ক্রিকেটে তিনি খুবই কম ভূমিকা রাখতে পেরেছিলেন। ২৩-এর কম গড়ে রান সংগ্রহ করেছিলেন তিনি। ১৯৯৭ সালের শুরুতে ইংল্যান্ড ও শ্রীলঙ্কার বিপক্ষে টেস্ট সিরিজে তাকে খেলার সুযোগ দেয়া হয়। দূর্ভাগ্যবশতঃ পায়ের বৃদ্ধাঙ্গুল ভেঙ্গে গেলে তাকে ১৯৯৮ সালের অধিকাংশ সময়ই মাঠের বাইরে অবস্থান করতে হয়েছিল। তার এ অনুপস্থিতির সুযোগে ম্যাট হর্ন দলে স্থায়ীভাবে টেস্টের উদ্বোধনী ব্যাটসম্যান হিসেবে আবির্ভূত হন। এ অবস্থানের আরেকজন খেলোয়াড়ের অন্তর্ভূক্তির প্রশ্নে দল নির্বাচকমণ্ডলী ব্রায়ান ইয়ং, ম্যাথু বেল ও রজার টোজের উপর পরীক্ষা-নিরীক্ষা চালাতে থাকেন।

অবসর 
মাত্র ছয়টি টেস্টে খেলার পর কাঁধের সমস্যায় আক্রান্ত হলে তাকে অস্ত্রোপচার করতে হয়। এরফলে, এক বছরেরও অধিক সময় তাকে দলের বাইরে অবস্থান করতে হয়েছিল। ব্রায়ান ইয়ংকে তার স্থলাভিষিক্ত করা হয় ও তাকে দলে ফেরার জন্যে বেশ প্রতিরোধের দেয়াল গড়ে উঠে। ১৯৯৯-২০০০ মৌসুমে আঘাতের কবলে আক্রান্ত হলে ব্লেয়ার পোককের আন্তর্জাতিক ক্রিকেটের খেলোয়াড়ী জীবনের সমাপ্তি ঘটে।

তার ভ্রাতৃষ্পুত্র মাইকেল গ্রেইম পোকক প্রথম-শ্রেণীর ক্রিকেটে অংশগ্রহণ করেছেন।

তথ্যসূত্র

আরও দেখুন 
 জাস্টিন ভন
 রবার্ট অ্যান্ডারসন
 নিউজিল্যান্ডীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৭১-এ জন্ম
জীবিত ব্যক্তি
অকল্যান্ডের ক্রিকেটার
নর্দার্ন ডিস্ট্রিক্টসের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নর্থ আইল্যান্ডের ক্রিকেটার
দিল্লি–অমৃতসর–কাটরা এক্সপ্রেসওয়ে

দিল্লি–অমৃতসর–কাটরা এক্সপ্রেসওয়েটি একটি নির্মাণাধীন ৬৮৭-কিলোমিটার দীর্ঘ (৪২৭ মাইল)  ৮ টি লেন বিশিষ্ট নিয়ন্ত্রিত-অ্যাক্সেস এক্সপ্রেসওয়ে, যা দিল্লিকে পাঞ্জাবের অমৃতসর এবং জম্মু ও কাশ্মীরের কাটরার সাথে সংযুক্ত করে। দিল্লি থেকে এক্সপ্রেসওয়েটি জলন্ধর জেলার নাকোদারে পৌঁছে ওয়াই (Y) আকারে দ্বিধাবিভাজনের মাধ্যমে দুটি পৃথক পার্শ্বীয় শাখা পরিণত হয়, যার একটি পশ্চিম দিকে অমৃতসর এবং অন্যটি উত্তর-পশ্চিমে কাটরা শহরে সমাপ্ত হয়। এই এক্সপ্রেসওয়েটি বর্তমান দিল্লি-কাটরা দূরত্ব হ্রাস করে ৭২৭ কিমি থেকে ৫৮৮ কিমি বা ১৪ ঘণ্টা থেকে ৮ ঘণ্টা এবং দিল্লি-অমৃতসর দূরত্ব হ্রাস করে ৪০৫ কিমি বা ৮ ঘণ্টা থেকে ৪ ঘণ্টা করবে। এক্সপ্রেসওয়ের সাথে ট্রমা সেন্টার, অ্যাম্বুলেন্স, ফায়ার ব্রিগেড, ট্রাফিক পুলিশ, বাস-বে, ট্রাক স্টপস, রিফ্রেশমেন্ট এবং বিনোদনমূলক সুবিধাসমূহের আন্তঃব্যবস্থা থাকবে।

৩৫,০০০ কোটি টাকা ব্যয়ে এটি ভারতমালা প্রকল্পের অংশ হিসাবে নির্মিত হবে। বিস্তারিত প্রকল্প প্রতিবেদন (ডিপিআর) ২০১৯ সালের নভেম্বর মাসে সম্পন্ন হয় এবং জমি অধিগ্রহণ ২০২০ সালের জানুয়ারি মাস থেকে শুরু হয়।

মেসার্স ফিডব্যাক ইনফ্রাকে শ্রেণিবিন্যাস অধ্যায়ন সম্পাদনের জন্য ডিপিআর পরামর্শদাতা হিসাবে নিয়োগ দেওয়া হয়, যা ২০২০ সালের সেপ্টেম্বর মাসে দিল্লি-গুরুদাসপুর বিভাগ, জুন মাসে নাকোদার-অমৃতসর বিভাগের চূড়ান্ততম প্রস্তাবিত প্রান্তিককরণ প্রতিবেদন জমা দেয় এবং জম্মু বিভাগে সমীক্ষা চলছে।

তথ্যসূত্র

বহিঃসংযোগ

পাঞ্জাবের এক্সপ্রেসওয়ে, ভারত
ভারতের প্রস্তাবিত এক্সপ্রেসওয়ে
দিল্লির পরিবহন
বিধান চন্দ্র কলেজ, রিষড়া

বিধান চন্দ্র কলেজ, যেটা আবার রিষড়া কলেজ নামেও পরিচিত, এই কলেজ ভারতের পশ্চিমবঙ্গ অঙ্গরাজ্যের হুগলি জেলার রিষড়ার একটা প্রাচীনতম কলেজ। এখানে কলা, বাণিজ্য এবং বিজ্ঞান বিভাগের প্রাক-স্নাতক পাঠক্রমে পাঠদান করা হয়। এই কলেজ কলকাতা বিশ্ববিদ্যালয় কর্তৃক অনুমোদিত।  ১৯৫৭ খ্রিস্টাব্দে বিধান চন্দ্র কলেজের প্রতিষ্ঠা হয়েছিল।

বিভাগসমূহ

বিজ্ঞান 

 গণিতশাস্ত্র
 কম্পিউটার বিজ্ঞান
 পদার্থবিজ্ঞান
 ইলেক্ট্রনিক্স
 ভূবিজ্ঞান
 অর্থনীতি
 পরিবেশ বিজ্ঞান

উপর্যুক্ত বিষয়সমূহের মধ্যে কম্পিউটার বিজ্ঞান, গণিতশাস্ত্র, ভূবিজ্ঞান এবং অর্থনীতিতে সাম্মানিক পাঠক্রম চালু আছে।

কলা ও বাণিজ্য 
হিন্দি ব্যতীত কলা ও বাণিজ্যের সকল বিষয়েই সাম্মানিক পাঠক্রমে শিক্ষা দেওয়া হয়।

 বাংলা
 ইংরেজি
 হিন্দি
 সংস্কৃত
 ইতিহাস
 রাষ্ট্রবিজ্ঞান
 দর্শন
 শিক্ষা
 বাণিজ্য

দূরশিক্ষা

২০১২-১৩ শিক্ষাবর্ষ থেকে রবীন্দ্র ভারতী বিশ্ববিদ্যালয়ের অনুমোদনক্রমে এই কলেজে বাংলা, ইংরেজি, ইতিহাস, ভূবিজ্ঞান, শিক্ষাবিজ্ঞান বিষয়ে দূরশিক্ষায় এমএ পাঠক্রম চালু হয়েছে।

স্বীকৃতি 
বিধান চন্দ্র কলেজ ২০১৬ খ্রিস্টাব্দে জাতীয় মূল্যায়ন ও প্রত্যয়ন পরিষদ (এনএএসি) দ্বারা 'বি গ্রেড' অর্জন করেছে। এই কলেজ বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।

আরো দেখুন 

 কলকাতা বিশ্ববিদ্যালয় কর্তৃক অনুমোদিত কলেজগুলির তালিকা
 ভারতের শিক্ষা ব্যবস্থা
 পশ্চিমবঙ্গে শিক্ষা

তথ্যসূত্র

বহির্সংযোগসমূহ 

 

১৯৫৭-এ প্রতিষ্ঠিত শিক্ষাপ্রতিষ্ঠান
উইকিউপাত্তে স্থানাঙ্ক আছে
১৯৫৭-এ পশ্চিমবঙ্গে প্রতিষ্ঠিত
কলকাতা বিশ্ববিদ্যালয়ের অধিভুক্ত
হুগলি জেলার বিশ্ববিদ্যালয় ও কলেজ
আলাদীন'স পার্ক

আলাদীন'স-পার্ক ময়মনসিংহের ফুলবাড়িয়া উপজেলার একটি জনপ্রিয় বিনোদন কেন্দ্র হিসাবে পরিচিত।

সংক্ষিপ্ত বর্ণনা 

ময়মনসিংহ জেলার একমাত্র বিনোদনকেন্দ্র আলাদিনস্ পার্ক ফুলবাড়ীয়া উপজেলায় অবস্থিত যা ময়মনসিংহ জেলা থেকে প্রায় ৪৫ কিঃ মিঃ এবং ফুলবাড়ীয়া সদর থেকে প্রায় ২৫ কিঃ মিঃ দূরে এনায়েতপুর ইউনিয়নে অবস্থিত। এর আয়তন ২৫ একর। পার্কটিতে প্রায় ১০ টি বিভিন্ন প্রকারের রাইড রয়েছে। এখানে উন্নতমানের ওয়াটার রাইড ও সুইমিং পুল রয়েছে। এর ভিতরে একটি ছোট চিড়িয়াখানাও রয়েছে। এটি একটি ময়মনসিংহের পিকনিক স্পট।

তথ্যসূত্র

বহিঃসংযোগ 

ময়মনসিংহ জেলার দর্শনীয় স্থান
রতনপুর, পূর্ব বর্ধমান

রতনপুর একটি ছোট গ্রাম এটি ভাতার সিডি ব্লকের পূর্ব বর্ধমান জেলার  পশ্চিম বঙ্গ, রাজ্যের অন্তর্গত। এখানে মোট পরিবারের সংখ্যা হল ৩১৬ টি। রতনপুর গ্রাম থেকে জাতীয় হাইওয়ে পূর্ব বর্ধমানের দূরত্ব প্রায়  )।

পরিবহন 
প্রায়  পূর্ব বর্ধমান , শহর থেকে রতনপুরের যাত্রা বাস এবং নিকটতম রেল স্টেশন ভাতার।

জনসংখ্যা 
রতনপুরে, গ্রামবাসীদের বেশিরভাগই তপশিলি জাতি (এসসি)। মোট জনসংখ্যার মধ্যে তফসিল জাতি (এসসি) ৬৩.২৬ % রয়েছে যেখানে তপশিলি উপজাতি (এসটি)  ০.১৪%.

জনসংখ্যা এবং বাড়ির ডেটা

তথ্যসূত্র 

পূর্ব বর্ধমান জেলার গ্রাম
উইকিউপাত্তে স্থানাঙ্ক আছে

en:Ratanpur, Purba Bardhaman
পারাকাস মোমবাতিদান

পারাকাস মোমবাতিদান, যাকে আন্দিজের মোমবাতিদানও বলা হয়, হল একটি প্রাগৈতিহাসিক জিওগ্লিফ যেটি পেরুর পিসকো উপসাগরের পারাকাস উপদ্বীপের উত্তর মুখে পাওয়া গেছে। নিকটে পাওয়া মৃৎশিল্প নিদর্শনগুলির রেডিও কার্বন দ্বারা কালনির্ধারণ করে সময়কাল ২০০ খ্রিস্টপূর্ব অর্থাৎ পারাকাস সংস্কৃতির সমসাময়িক হিসাবে চিহ্নিত করা হয়েছে। নকশাটি মাটিতে দুই ফুট (০.৬১ মি) গভীর করে কাটা হয়েছিল , সম্ভবত আশেপাশে পাওয়া পরবর্তী সময়ের পাথর ব্যবহার করে বানানো হয়েছিল। নকশাটি ৫৯৫ ফুট (১৮১ মিটার) লম্বা, এবং এতটাই বড় যে সমুদ্রের ১২ মাইল (১৯.৩ কিমি) দূর থেকে দেখতে পাওয়া যায়।

জিওগ্লিফটি সম্পর্কে বিভিন্ন ধরনের  পৌরাণিক কাহিনী উত্থাপিত হয়েছে : একটি ধারণা হল এটি ১৯ শতাব্দীর স্বাধীনতার লড়াইয়ের নেতা হোজে দে সান মার্টিনের বানানো ; অন্য আরেকটি ধারণা হল এটি রাজমিস্ত্রীদের প্রতীক (দেখুন ফ্রিম্যাসনরি) ৷ এটাও হতে পারে যে এটি এমন একটি প্রতীক যা নাবিকরা চিহ্ন হিসাবে তৈরি করেছিল যা তারা সমুদ্র থেকে স্থলে অবতরণের সময় দেখতে পারে। কেউ কেউ বিশ্বাস করেন যে এটি মেসোমেরিকান বিশ্ব বৃক্ষের প্রতীককে উপস্থাপন করে।

ইতিহাস
যদিও মোমবাতিদান জিওগ্লিফের সঠিক বয়স অজানা, প্রত্নতাত্ত্বিকরা  কাছাকাছি অঞ্চলের আশেপাশে প্রায় ২০০ খ্রীস্টপূর্বের সময়কালীন মৃৎশিল্প খুঁজে পেয়েছেন। এই মৃৎশিল্পগুলি সম্ভবত পারাকাস অধিবাসীদের দ্বারা নির্মিত হয়েছিল। তারাই এই জিওগ্লিফটি নির্মাণ করেছিলেন কিনা তা জানা যায়নি।

মোমবাতিদান সৃষ্টির উদ্দেশ্যটিও অজানা। ধারণা করা হয় যে এটি দেবতা ভিরাকোচার ত্রিশূলকে উপস্থাপন করে। ইনকা সাম্রাজ্যের আগে এবং পরে উভয় সময়েই তিনি দক্ষিণ আমেরিকা জুড়ে আদিবাসী পুরাণের অন্যতম গুরুত্বপূর্ণ ব্যক্তিত্ব ছিলেন। এটিও বলা হয় যে মোমবাতিদান নাবিকদের জন্য একটি চিহ্ন হিসাবে নির্মিত হয়েছিল যা দূর সমুদ্র থেকে দেখা যায়। এটি জিমসনউইড (ধুতুরা) নামক একপ্রকার দৃষ্টিভ্রমকারী উদ্ভিদের প্রতীকী উপস্থাপনা হতে পারে।

আরও দেখুন
নাজকা রেখাসমূহ
 ৫০০ মিটার লম্বা মোমবাতিদান জিওগ্লিফ, মন্টেভিডিয়ো উরুগুয়ের ১০০ কিমি উত্তরে, ১৯৫০ সাল থেকে তৈরী হওয়া বৃক্ষ দিয়ে বানানো

বহিঃসংযোগ

 http://www.kmatthews.org.uk/cult_archaeology/out_of_place_artefacts_13.html

দক্ষিণ আমেরিকা
ইতিহাস
শেরেমেতিয়েভো আন্তর্জাতিক বিমানবন্দর

শেরেমেতিয়েভো আলেকজান্ডার এস পুশকিন আন্তর্জাতিক বিমানবন্দর  মস্কো শহরকে যে চারটি আন্তর্জাতিক বিমানবন্দর যাত্রী পরিষেবা পরিবেশন করে তার মধ্যে একটি। এটি রাশিয়ার ব্যস্ততম বিমানবন্দর, পাশাপাশি ইউরোপের অষ্টম-ব্যস্ততম বিমানবন্দর। মূলত একটি সামরিক বিমানবন্দর হিসাবে নির্মিত শেরেমেতিয়েভো ১৯৫৯ সালে একটি বেসামরিক বিমানবন্দরে রূপান্তরিত হয় এবং ১৯৯৯ সালের একটি প্রতিযোগিতার মাধ্যমে রাশিয়ার কবি আলেকজান্ডার পুশকিনের নামে নামকরণ করা হয়।

বিমানবন্দরটিতে ছয়টি টার্মিনাল রয়েছে: চারটি আন্তর্জাতিক টার্মিনাল (একটি নির্মাণাধীন), একটি ঘরোয়া টার্মিনাল এবং একটি বেসরকারি বিমান চলাচল টার্মিনাল। এটি মস্কো ওব্লাস্টের খিমকি শহরে মধ্য মস্কো থেকে ২৯ কিমি (১৮ মাইল) উত্তর-পশ্চিমে অবস্থিত।

বিমানবন্দরটি ২০১৭ সালে প্রায় ৪০.১ মিলিয়ন যাত্রী এবং ৩,০৮,০৯০ টি উড়ান চলাচল পরিচালনা করে। ২০১৮ সালে বিমানবন্দরে যাত্রী চলাচল ১৪.৩% বৃদ্ধি পেয়ে হয় ৪৫.৮ মিলিয়ন। বছরের পর বছর বিমানে উড়ানের বৃদ্ধি ছিল ১৫.৯%। শেরেমেতিয়েভো রাশিয়ার পতাকাবাহী ওরোফ্লট ও এর শাখা রসিয়া এয়ারলাইন্স, নর্ডউইন্ড এয়ারলাইন্স ও এর শাখা পেগাস ফ্লাই, রয়্যাল ফ্লাইট এবং ইউরাল এয়ারলাইন্সের প্রধান কেন্দ্র হিসাবে কাজ করে।

তথ্যসূত্র

বহিঃসংযোগ

মস্কো ওব্লাস্টের বিমানবন্দর
১৯৫৯-এ প্রতিষ্ঠিত বিমানবন্দর
১৯৫৯-এ সোভিয়েত ইউনিয়নে প্রতিষ্ঠিত
ব্রিটিশ ভারতের এজেন্সিসমূহ

ব্রিটিশ ভারতে অবস্থিত এজেন্সিগুলি ছিল মূলত আভ্যন্তরীণ স্বায়ত্তশাসিত বা অর্ধ-স্বায়ত্তশাসিত একক। এই এককগুলির বাহ্যিক বিষয়বস্তু ও বৈদেশিক সম্পর্ক মূলত ভারতের গভর্নর-জেনারেল দ্বারা নিয়ন্ত্রিত হত। এই এজেন্সিগুলির মধ্যে ছিল মূলত দুই ধরনের অঞ্চল, একটি হলো দেশীয় রাজ্য যা ছিল পুরোপুরিভাবে স্বায়ত্তশাসিত এবং স্বয়ং প্রধান রাজ্য এবং যেখানে ব্রিটিশদের দূত হিসেবে একজন কার্যকরী ভাইসরয় নিযুক্ত হতেন। আবার আরেকটি ছিল উপজাতি অধ্যুষিত অঞ্চল যেখানে স্বায়ত্তশাসন না থাকার ফলে তার ব্রিটিশ সাম্রাজ্যেরই অংশ থাকার সাথে সাথে সমস্ত আইন শৃঙ্খলা পুরোপুরি ভাবে তাদের দ্বারা নিয়ন্ত্রিত হত। অরক্ষিত অঞ্চল অথবা দেশীয় রাজ্যগুলির ব্রিটিশ দূত বা এজেন্ট মূলত ওই অঞ্চলের বাইরেই বসবাস করতেন এবং ওই অঞ্চল রাজ্যের বাসিন্দা হতেন না। তবে ব্রিটিশ জেলাগুলির ক্ষেত্রে এই নিয়ম ছিল উল্টো প্রতিটি জেলা সমাহর্তা ঐ জেলাতেই বসবাস করে নিজের কার্যনির্বাহক করতেন।

এইসকল এজেন্সিগুলোর ক্ষেত্রে অসামরিক এবং অপরাধমূলক ন্যায়বিচার সাধারণত স্থানীয়ভাবে তৈরী আইনের ভিত্তিতে প্রতিপালিত হত। ব্রিটিশশাসিত প্রদেশগুলির মতো এখানে ভারতীয় দণ্ড বিধি বলবৎ হতো না।

এজেন্সির তালিকা
ব্রিটিশ ভারতের ইতিহাসে এজেন্সিগুলো রাজনৈতিক সুবিধার্থে গঠন, একীভূতকরণ বা বিলুপ্তির ঘটনা বিরল নয়৷ এজেন্সিগুলি ছিলো:
অ্যাডেন এজেন্সি (১৮৩৯ – ১৮৫৯)
আলোয়ার এজেন্সি (রাজপুতানা এজেন্সির অন্তর্গত)
বাঘেলখণ্ড এজেন্সি মার্চ ১৮৭১ / ১৯৩৩
বেলুচিস্তান এজেন্সি
বনাস্কান্ঠা এজেন্সি
বরোদা এজেন্সি
বরোদা এবং গুজরাত এজেন্সি
বরোদা, পশ্চিমা রাজ্য এবং গুজরাত এজেন্সি
বাংলা রাজ্য এজেন্সি
ভোপাল এজেন্সি ১৮১৮ / ১৯৪৭-০৮-১৫
ভোপাবর এজেন্সি ১৮৮২ / ১৯২৫ (মালব এজেন্সির সাথে একত্রিত হয়ে মালব ভোপওয়াড় এজেন্সি গঠন)
বিকানীর এজেন্সি (রাজপুতানা এজেন্সির অন্তর্গত)
বুন্দেলখণ্ড এজেন্সি ১৮১১
মধ্য ভারত এজেন্সি ১৮৫৪
ছত্রিশগড় এজেন্সি
কচ্ছ এজেন্সি
দাক্ষিণাত্য রাজ্য এজেন্সি ১৯৩০
দিল্লি এজেন্সি
পূর্ব রাজপুতানা রাজ্য এজেন্সি (রাজপুতানা এজেন্সির অন্তর্গত)
পূর্বাঞ্চলীয় রাজ্য এজেন্সি ১৯৩০
গঞ্জাম পার্বত্য এজেন্সি (মাদ্রাজ প্রেসিডেন্সির অন্তর্গত)
গিলগিট এজেন্সি ১৮৮৯
 কোটা-ঝালাওয়াড় এজেন্স (রাজপুতানা এজেন্সির অন্তর্গত)
হাড়াউতি এজেন্সি (রাজপুতানা এজেন্সির অন্তর্গত)
 হাড়াউতি-টঙ্ক এজেন্সি (রাজপুতানা এজেন্সির অন্তর্গত)
খইরা এজেন্সি
কাথিয়াবাড় এজেন্সি (বম্বে প্রেসিডেন্সি)
কোলাবা এজেন্সি
কোলহাপুর এজেন্সি
মাদ্রাজ রাজ্য এজেন্সি ১৯৩০
মহীকাণ্ঠা এজেন্সি (বম্বে প্রেসিডেন্সি)
মালব এজেন্সি
 ১৮৯৫ / ১৯২৫ (ভোপওয়াড় এজেন্সির সাথে একত্রিত হয়ে মালব ভোপওয়াড় এজেন্সি গঠন)
 ১৯৩৪ / ১৯৪৭
মালব ভোপওয়াড় এজেন্সি ১৯২৫ / ১৯২৭ মালব এবং দক্ষিণাঞ্চলীয় রাজ্য এজেন্সিতে নাম বদল
মালব এবং দক্ষিণাঞ্চলীয় রাজ্য এজেন্সি ১৯২৭ এ মালব ভোপওয়াড় এজেন্সি থেকে নাম বদল / ১৯৩৪ মালব এজেন্সিতে নাম বদল
নাশিক এজেন্সি
উত্তর-পূর্ব সীমান্ত অঞ্চল (নেফা)
উত্তর-পশ্চিম সীমান্ত রাজ্য এজেন্সি
 উড়িষ্যা এজেন্সি ১৯০৫
পালনপুর এজেন্সি ১৮১৯ (প্রাথমিকভাবে বম্বে প্রেসিডেন্সির অন্তর্গত, ১০ই অক্টোবর ১৯২৪-এ পশ্চিম ভারত রাজ্য এজেন্সির সাথে একীভূতকরণ)
পুণা এজেন্সি
পাঞ্জাব রাজ্য এজেন্সি ১৯৩০
রাজপুতানা এজেন্সি (তিনটি রেসিডেন্সি ও ছয়টি এজেন্সি নিয়ে গঠিত)
রীবাকাণ্ঠা এজেন্সি (বম্বে প্রেসিডেন্সি)
শবরকাণ্ঠা এজেন্সি
সুরাট এজেন্সি
থানে এজেন্সি
পার্বত্য বিশাখাপত্তনম এজেন্সি (মাদ্রাজ প্রেসিডেন্সি)
পশ্চিম ভারত রাজ্য এজেন্সি (উইসা)
 পশ্চিম রাজপুতানা রাজ্য এজেন্সি (রাজপুতানা এজেন্সির অংশ, ১৯০৬ অবধি মেবাড় রেসিডেন্সির অন্তর্গত)

তথ্যসূত্র

ব্রিটিশ ভারতের এজেন্সি
ব্রিটিশ ভারতের প্রশাসনিক বিভাগ
দেলিও মরোয়োন

দেলিও মরোয়োন এস্তেবানেস (; ২৩ জুলাই ১৯৩৭ – ১৭ ফেব্রুয়ারি ১৯৯২; দেলিও মরোয়োন নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বায়াদোলিদ এবং স্পেন জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন।

স্পেনীয় ফুটবল ক্লাব বায়াদোলিদের যুব পর্যায়ের হয়ে খেলার মাধ্যমে মরোয়োন ফুটবল জগতে প্রবেশ করেন এবং পরবর্তীতে সালামাংকার যুব পরজায়ের খেলার মাধ্যমেই তিনি ফুটবল খেলায় বিকশিত হয়েছেন। ১৯৫৬–৫৭ মৌসুমে, সালামাংকার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। সালামাংকার হয়ে ১ মৌসুম খেলার পর, পরবর্তী মৌসুমে তিনি বেয়ারে যোগদান করেন, সেখানেও তিনি ১ মৌসুম অতিবাহিত করেন। অতঃপর ১৯৫৮–৫৯ মৌসুমে, তিনি তার শৈশবের ক্লাব বায়াদোলিদে যোগদান করেন, যেখানে তিনি ৬ মৌসুমে ১৬০ ম্যাচে ৮৩টি গোল করেছেন। অতঃপর তিনি রিয়াল মাদ্রিদে যোগদান করেন, যেখানে মিগেল মুনিয়োসের অধীনে তিনি একটি লা লিগা শিরোপা জয়লাভ করেছেন। পরবর্তীতে তিনি সাবাদেয়, বায়াদোলিদ এবং পোনফেরাদিনার হয়ে খেলেছেন। সর্বশেষ ১৯৬৭–৬৮ মৌসুমে, তিনি পোনফেরাদিনা হতে কাস্তেয়োনে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।

স্পেন অনূর্ধ্ব-২১ দলের হয়ে খেলার পর ১৯৬৩ সালে, মরোয়োন স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি ২টি ম্যাচে অংশগ্রহণ করেছেন।

ব্যক্তিগতভাবে, মরোয়োন বেশ কিছু পুরস্কার জয়লাভ করেছেন, যার মধ্যে ১৯৫৮–৫৯ মৌসুমে পিচিচি পুরস্কার (সেহুন্দা দিভিসিওন) জয় অন্যতম। দলগতভাবে, ঘরোয়া ফুটবলে, মরোয়োন ২টি শিরোপা জয়লাভ করেছেন, যার মধ্যে ১টি বায়াদোলিদের হয়ে এবং ১টি রিয়াল মাদ্রিদের হয়ে জয়লাভ করেছেন।

অর্জন

দলগত
রিয়াল বায়াদোলিদ
 সেহুন্দা দিভিসিওন: ১৯৫৮–৫৯

রিয়াল মাদ্রিদ
 লা লিগা: ১৯৬৪–৬৫

ব্যক্তিগত
পিচিচি পুরস্কার (সেহুন্দা দিভিসিওন): ১৯৫৮–৫৯

তথ্যসূত্র

বহিঃসংযোগ
 
 জাতীয় দলের পরিসংখ্যান 
 

১৯৩৭-এ জন্ম
১৯৯২-এ মৃত্যু
স্পেনীয় ফুটবলার
ফুটবল ফরোয়ার্ড
লা লিগার খেলোয়াড়
সেহুন্দা দিভিসিওনের খেলোয়াড়
ইউনিয়ন দেপোর্তিবা সালামাংকার খেলোয়াড়
রিয়াল বায়াদোলিদের খেলোয়াড়
রিয়াল মাদ্রিদ ফুটবল ক্লাবের খেলোয়াড়
সাবাদেয় ফুটবল ক্লাবের খেলোয়াড়
সোসিয়েদাদ দেপোর্তিবা পোনফেরাদিনার খেলোয়াড়
ক্লাব দেপোর্তিবো কাস্তেয়োনের ফুটবলার
স্পেনের আন্তর্জাতিক ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনীয় পুরুষ ফুটবলার
পুরুষ ফুটবল ফরোয়ার্ড
প্রোটিয়োজ

প্রোটিয়োজ হলো পানিতে দ্রবণীয় এক ধরনের রাসায়নিক যৌগ, যা পরিপাকের সময় আমিষের জলীয় বিশ্লেষণে অ্যামিনো অ্যাসিড তৈরির পূর্ব ধাপে উৎপন্ন হয়। পাচক রসের পেপসিন অ্যানজাইমের প্রভাবে পলিপেপটাইড ভেঙে এটি উৎপন্ন করে। এই ধাপে প্রোটিয়োজের সাথে পেপটোনও উৎপাদিত হয়। তবে প্রোটিয়োজ থেকে পেপটোন এই বৈশিষ্ট্যে আলাদা যে, প্রোটিয়োজ দ্রবণ থেকে অ্যামোনিয়াম সালফেটের সাথে অর্ধ-সম্পৃক্ত অবস্থাতেই পৃথক হয়ে যায়, যেখানে পেপটোন অ্যামোনিয়াম সালফেটের সাথে পূর্ণ-সম্পৃক্ত অবস্থাতেও আলাদা হতে পারে না।

নিষ্ক্রিয় প্রোঅ্যানজাইম পেপসিনোজেন হাইড্রোক্লোরিক অ্যাসিডের উপস্থিতিতে সক্রিয় অ্যানজাইম পেপসিনে রূপান্তরিত হয়, যা পাকস্থলির অন্যতম প্রোটিয়োলাইটিক অ্যানজাইম। হাইড্রোক্লোরিক অ্যাসিড (HCl) পেপসিনের সক্রিয়ন পিএইচ (পিএইচ ১.৮) নিশ্চিত করে।

শিশুদের পাকস্থলিতে পাচক রসে অনুরূপ আরেকটি প্রোটিয়োলাইটিক অ্যানজাইম রেনিন পাওয়া যায়, যা দুধের আমিষ হজমে সহায়তা করে।

তথ্যসূত্র 

প্রোটিন
লব (রামায়ণ)

লব (সংস্কৃত: लव) এবং তাঁর যমজ ভাই কুশ ছিলেন রাম ও সীতার সন্তান। তাদের গল্পটি হিন্দু মহাকাব্য, রামায়ণ এবং এটির অন্যান্য সংস্করণে বর্ণিত রয়েছে। কথিত আছে যে,লবের গাত্রবর্ণ ছিল তার মায়ের মতন হরিদ্রাভ স্বর্ণালী ও কুশের গাত্রবর্ণ ছিল তার পিতার মতন সামান্য কৃষ্ণাভ বর্ণের।
 
কথিত আছে যে, লব নিজের নামে তার রাজ্যের নাম রাখেন লবপুরী। বলা হয়ে থাকে যে, এই লবপুরীই হল বর্তমান পাকিস্তানের লাহোর।

জন্ম ও শৈশব 

রামায়ণের প্রথম অধ্যায়ে বালকান্ডে বর্ণিত আছে যে, মহর্ষি বাল্মীকি দুুই ভাই লব-কুশকে রামায়ণ বর্ণনা করছেন। তাদের জন্ম ও শৈশবের কথা বর্ণিত আছে শেষ অধ্যায় উত্তরকান্ডে কিন্তু মনে করা হয় যে, উত্তরকান্ডের এই বর্ণনাগুলো বাল্মীকির নিজের মুুখনিঃসৃত নয়। কিংবদন্তি অনুযায়ী, রাজ্যে সীতার সতীত্ব নিয়ে নানান নেতিবাচক কথা শোনা গেলে তিনি স্বেচ্ছায় রাজ্য থেকে নির্বাসিত হন। নির্বাসিত হবার পর তিনি তমসা নদীর  তীরে মহর্ষি বাল্মীকির আশ্রমে শান্তিতে দিন অতিবাহিত করতে থাকেন।  লব ও কুশ এই আশ্রমেই জন্মগ্রহণ করেন ও মহর্ষি বাল্মীকির অভিভাবকত্বে অস্ত্রবিদ্যায় পারদর্শী হয়ে ওঠেন। তারা এখানে ভগবান রামের সম্পর্কেও অবগত হন।
thumb|250px|রামের রাজসভায় লব-কুশ রামায়ণ জপ করছেন

অশ্বমেধ যজ্ঞ 
সীতা ও কুশীলবসহ মহর্ষি বাল্মীকি ছদ্মবেশে রামের আয়োজিত অশ্বমেধ যজ্ঞে অংশ নেন।

লব-কুশ, রামের উপস্থিতিতে বহু মানুষের সামনে রামায়ণ জপ করেছিলেন। দুই ভাই যখন মা সীতার নির্বাসনের কথা পিতা রামকে জানালে ন,তখন তিনি শোকাহত হয়ে পড়েছিলেন এবং বাল্মীকি তখন সীতাকে সেখানে নিয়ে আসেন। তখন বিহ্বল ও অত্যন্ত শোকগ্রস্ত হয়ে  সীতা তাঁর মা(ভূমি) কে তাকে গ্রহণের জন্য আহ্বান জানালেন এবং নীচের জমি ফাঁক হয়ে যাওয়ার সাথে সাথে তিনি সেখানে অদৃশ্য হয়ে গেলেন। রাম তখন জানতে পারলেন যে লব ও কুশ তাঁরই সন্তান।

কিছু গ্রন্থে এমন নিদর্শনও পাওয়া গেছে যে, অশ্বমেধ যজ্ঞের ঘোড়াটিকে লব-কুশ ধরে ফেলেছিলেন এবং রামের ভাইদের ও তাদের সেনাবাহিনীকে পরাজিত করে ফেলেন। তখন অজ্ঞাতসারে স্বয়ং রাম তাদের সাথে যুদ্ধ করতে আসলে,  সীতা হস্তক্ষেপ করেন ও  পিতা-পুত্রদের একীভূত করেন।

পরবর্তী ইতিহাস 
পিতা রামের পরে লব-কুশ রাজা হন এবং 'লবপুরী' ও কাসুর নগরী প্রতিষ্ঠা করেন। এই লবপুরীই হল বর্তমান পাকিস্তানের লাহোর। কোশল রাজ্যের রাজা রাঘবরাম তাঁর পুত্র লবকে শ্রাবস্তী ও কুশকে কুশবতী নগরে নিয়ে আসেন।

লাহোরের শাহী কিলার ভিতরে লবের একটি মন্দির রয়েছে।

আরো দেখুন 
 রামায়ণ
 রাম
 সীতা
 মহর্ষি বাল্মীকি
 কুশ

তথ্যসূত্র 

রামায়ণের চরিত্র
হিন্দু রাজশাসক
সূর্য রাজবংশ
মাইনক্রাফ্ট সার্ভার

একটি মাইনক্রাফ্ট সার্ভার হলো ২০১১ সালের মোজাং ভিডিও গেম মাইনক্রাফ্টের জন্য প্লেয়ারের মালিকানাধীন বা ব্যবসায়ের মালিকানাধীন মাল্টিপ্লেয়ার গেম সার্ভার। প্লেয়াররা মোজাং দ্বারা সরবরাহিত সফ্টওয়্যার ব্যবহার করে কম্পিউটারে একটি সেট আপ করে অথবা হোস্টিং সরবরাহকারী ব্যবহার করে যাতে তাদের সার্ভারটি ২৪/৭ চালাতে পারে। মাইনক্রাফ্ট মাল্টিপ্লেয়ার সার্ভারগুলি সার্ভার অপারেটরদের দ্বারা পরিচালিত হয়, যাদের সার্ভার কমান্ডগুলিতে অ্যাক্সেস থাকে যেমন দিনের সময় নির্ধারণ এবং খেলোয়াড়দের টেলিপোর্টিং। অপারেটরগুলি সার্ভারের যান্ত্রিক পরিবর্তন করতে, কমান্ড এবং অন্যান্য যুক্ত করতে প্লাগইন সেটআপ করতে পারে। কোন ব্যবহারকারীর নাম বা আইপি অ্যাড্রেসগুলি সার্ভারে প্রবেশের অনুমতি দেওয়া বা অনুমোদিত নয় সে সম্পর্কেও তারা বিধিনিষেধগুলি সেট করতে পারে। মাল্টিপ্লেয়ার সার্ভারগুলির বিস্তৃত ক্রিয়াকলাপ রয়েছে, কিছু সার্ভারের নিজস্ব অনন্য প্রাঙ্গণ, নিয়ম এবং শুল্ক রয়েছে। প্লেয়ার বনাম প্লেয়ার কম্বাট (পিভিপি) প্লেয়ারদের মধ্যে লড়াইয়ের অনুমতি দিতে সক্ষম হতে পারে। অনেক সার্ভারের কাস্টম প্লাগইন রয়েছে যা গেমের ভ্যানিলা আকারে সাধারণত সম্ভব না এমন ক্রিয়াগুলির অনুমতি দেয়। বৃহত্তম এবং সর্বাধিক জনপ্রিয় সার্ভার হাইপিক্সেল, যা ২০২০ সালের সেপ্টেম্বর পর্যন্ত ২০ কোটিরও বেশি অনন্য খেলোয়াড় দেখেছেন।

ইতিহাস 
গেমসের ক্লাসিক পর্বের সময় ৩১ মে, ২০০৯ এ মাইনক্রাফ্টে মাল্টিপ্লেয়ার প্রথম যুক্ত করা হয়েছিল। মাইনক্রাফ্ট সার্ভার মাইনক্রাফ্টঅনলাইনে প্রাচীনতম সার্ভার মানচিত্রটিকে “ফ্রিডোনিয়া” বলা হয়। সার্ভার এবং মানচিত্রটি মাইনক্রাফ্টের মাল্টিপ্লেয়ার প্রকাশের প্রথম ঘণ্টার মধ্যেই ৪ আগস্ট, ২০১০ এ তৈরি করা হয়েছিল।

তথ্যসূত্র

মাইনক্রাফ্ট সার্ভার
ফুটবল ক্লাব মিচিল্যান

ফুটবল ক্লাব মিচিল্যান (সাধারণত এফসি মিচিল্যান, মিচিল্যান () অথবা কেন্দ্রীয় জাটল্যান্ড নামে পরিচিত) হচ্ছে জাটল্যান্ড ভিত্তিক একটি ডেনীয় পেশাদার ফুটবল ক্লাব। এই ক্লাবটি বর্তমানে ডেনমার্কের শীর্ষ স্তরের ফুটবল লীগ ডেনীয় সুপারলিগায় খেলে। এই ক্লাবটি ১৯৯৯ সালের ২রা ফেব্রুয়ারি তারিখে প্রতিষ্ঠিত হয়েছে। ফুটবল ক্লাব মিচিল্যান তাদের সকল হোম ম্যাচ জাটল্যান্ডের এমসিএইচ এরিনায় খেলে থাকে; যার ধারণক্ষমতা হচ্ছে ১১,৪৩২। বর্তমানে এই ক্লাবের ম্যানেজারের দায়িত্ব পালন করছেন ব্রায়ান প্রিস্কে এবং সভাপতির দায়িত্ব পালন করছেন রাসমুস আঙ্কারসেন। ডেনীয় রক্ষণভাগের খেলোয়াড় এরিক সভিয়াতচেঙ্কো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ফুটবল ক্লাব মিচিল্যান এপর্যন্ত ৫টি শিরোপা জয়লাভ করেছে; যার মধ্যে ৩টি ডেনীয় সুপারলিগা, ১টি ডেনীয় প্রথম বিভাগ এবং ১টি ডেনীয় কাপ শিরোপা রয়েছে।

অর্জন
 ডেনীয় সুপারলিগা
চ্যাম্পিয়ন (৩): ২০১৪–১৫, ২০১৭–১৮, ২০১৯–২০
 রানার-আপ (৩): ২০০৬–০৭, ২০০৭–০৮, ২০১৮–১৯
 প্রথম বিভাগ
চ্যাম্পিয়ন (১): ১৯৯৯–২০০০
 ডেনীয় কাপ
চ্যাম্পিয়ন (১): ২০১৮–১৯
 রানার-আপ (৪): ২০০২–০৩, ২০০৪–০৫, ২০০৯–১০, ২০১০–১১

তথ্যসূত্র

বহিঃসংযোগ

 

ফুটবল ক্লাব মিচিল্যান
ডেনীয় সুপারলিগা ক্লাব
ডেনমার্কের ফুটবল ক্লাব
১৯৯৯-এ ডেনমার্কে প্রতিষ্ঠিত
১৯৯৯-এ প্রতিষ্ঠিত ফুটবল ক্লাব